[{"text_idx": "#000000", "text": "Supporters Club and CF10 Trust"}, {"text_idx": "#000001", "text": "Amser perffaith i weithio ar yr agweddau hanfodol - Goodfield"}, {"text_idx": "#000003", "text": "Gyda pythefnos rhwng yr ornest yn erbyn Glasgow Warriors a chychwyn yr ymgyrch Ewropeaidd yn Newcastle, mae\u2019n amser perffaith i garfan Gleision Caerdydd roi eu pennau lawr a gweithio yn galed ar agweddau hanfodol o\u2019u ge\u0302m, yn o\u0302l Duane Goodfield."}, {"text_idx": "#000004", "text": "Gyda chwaraewyr rhyngwladol yn dychwelyd i\u2019r garfan rhanbarthol ar o\u0302l eu ge\u0302m yn erbyn Yr Eidal dydd Sadwrn, mi fydd ti\u0302m John Mulvihill yn edrych i gychwyn yr ail ran o\u2019u tymor, wrth iddynt gychwyn eu cais am drydydd Cwpan Her Ewrop."}, {"text_idx": "#000005", "text": "Gyda gemau derbi\u2019r Nadolig hefyd ar y gweill, mae Goodfield yn hyderus y gall ei di\u0302m ymateb ar o\u0302l y siom o golli yn erbyn Glasgow."}, {"text_idx": "#000006", "text": "\u201cNi\u2019n edrych ymlaen i\u2019r bois yna ddod yn o\u0302l, a fi\u2019n siwr bod nhw\u2019n edrych ymlaen i ddod yn o\u0302l hefyd,\u201d meddai\u2019r hyfforddwr sgrymiau."}, {"text_idx": "#000007", "text": "\u201cGobeithio byddyn nhw\u2019n dod a hyder i mewn i\u2019r garfan a gawn ni edrych ymlaen ar gyfer y gemau yn Ewrop."}, {"text_idx": "#000008", "text": "\u201cMae\u2019r ti\u0302m eisiau cystadlu a fel carfan ni\u2019n agos at ein gilydd."}, {"text_idx": "#000009", "text": "\u201cMae\u2019n rhaid i ni fod yn well. Ni\u2019n mynd i fod yn gweithio yn galed dros y pythefnos yma, fel ni wastad yn gwneud."}, {"text_idx": "#000010", "text": "\u201cMae\u2019n rhaid i ni rhoi perfformiad gwell am yr 80 munud cyfan ni ar y cae, a ni\u2019n gwybod y gallai\u2019r ge\u0302m yn erbyn Glasgow wedi mynd i\u2019n ffordd ni."}, {"text_idx": "#000011", "text": "\u201cGafodd cais Owen Lane ei dynnu yn o\u0302l, felly roedd hynny\u2019n anlwcus, ond mae\u2019n rhaid i ni barhau i wella gyda\u2019r be\u0302l."}, {"text_idx": "#000012", "text": "\u201cNi am edrych yn o\u0302l ar y ge\u0302m yna ac edrych yn galed iawn ar ble allwn ni wella. Ni eisiau creu cyfleuon yn hanner y ti\u0302m eraill a rhoi nhw dan pwysau.\u201d"}, {"text_idx": "#000013", "text": "Roedd hi\u2019n ornest agos yn erbyn yr Albanwyr yng Nghasnewydd, ond fe wnaeth rhyng-gipiad Huw Jones seilio\u2019r fuddugoliaeth i di\u0302m Danny Wilson."}, {"text_idx": "#000014", "text": "Mae Goodfield yn mynnu fod rhaid i\u2019w di\u0302m wella wrth drafod y be\u0302l ond mae\u2019n hapus efo\u2019r ymdrech mae\u2019r garfan yn ei roi o wythnos i wythnos."}, {"text_idx": "#000015", "text": "\u201cNi\u2019n siomedig iawn. O\u2019n ni wedi gormod o\u2019r be\u0302l, ac felly ddim yn cael cyfle i ymosod,\u201d meddai\u2019r cyn fachwr."}, {"text_idx": "#000016", "text": "\u201cWrth gicio\u2019r be\u0302l, roedd Glasgow yn gallu rhedeg yn o\u0302l atom ni\u2019n rhy hawdd a roedd hynny\u2019n rhoi\u2019r pwysau arnom ni."}, {"text_idx": "#000017", "text": "\u201cO\u2019n ni\u2019n ffili cael digon o\u2019r be\u0302l yn eu hanner nhw i fynd trwy\u2019r cymalau a creu digon o bwysau i groesi\u2019r llinell."}, {"text_idx": "#000018", "text": "\u201cRoedd hi\u2019n ge\u0302m agos a fe wnaeth y bois weithio yn galed. Does dim angen so\u0302n am pa mor galed mae\u2019r bois yn trio, ond mae\u2019n rhaid mwy na\u2019r ymdrech yn unig. Mae angen bod yn well gyda\u2019r be\u0302l, yn enwedig pan ni\u2019n cael cyfle i ymosod o\u2019r llinell neu\u2019r sgrym."}, {"text_idx": "#000019", "text": "\u201cNi\u2019n colli\u2019r be\u0302l yn rhy hawdd ar hyn o bryd, yn enwedig ymysg y cefnwyr, a ni\u2019n siomedig iawn."}, {"text_idx": "#000020", "text": "\u201cRoedd sgrym y ddau di\u0302m yn gryf, a roedd hi\u2019n gystadleuol iawn, a roedd hynny\u2019n golygu bod platfform da i\u2019r timau gael chwarae. Ni\u2019n gweithio yn galed yn yr ardal yna, ac yn y llinell hefyd.\u201d"}, {"text_idx": "#000022", "text": "Cardiff v Bristol Bears cancelled"}, {"text_idx": "#000025", "text": "Subscribe to our recap newsletter:"}, {"text_idx": "#000026", "text": "Register today to keep up to date with Cardiff Blues news, ticket information, offers and competitions, including selected promotions from official club partners"}]